На основу члана 77. Закона о приватизацији, („Службени гласник РС“, бр.83/2014, 46/2015,112/2015 и 20/2016), члана 2а. и члана 67.став 4.тачка 3.Закона о пореском поступку и пореској администрацији („Службени гласник РС“, бр.80/2002, 84/2002, 23/2003, 70/2003, 55/2004, 61/2005, 85/2005, 62/2006, 63/2006, 61/2007, 20/2009, 72/2009, 53/2010, 101/2011, 2/2012, 93/2012, 43/2013, 108/2013, 68/2014, 105/2014, 91/2015, 112/2015, 15/2016, 108/2016, 30/2018, 95/2018, 86/2019, 144/2020, 96/2021 и 138/22), тачке 6. Закључка Владе Републике Србије 05 Број:023-7060/2023 од 2. августа 2023. године и члана 37. став 1. тачка 28. Статута Града Ниша („Службени лист Града Ниша“, бр.88/2008, 143/2016 и 18/2019), Скупштина Града Ниша на седници одржаној \_\_\_\_\_\_\_\_2023.године, донела је

**РЕШЕЊЕ**

**О ДАВАЊУ САГЛАСНОСТИ**

**на конверзију потраживања Града Ниша на име уступљених јавних прихода**

**према Акционарском друштву „Tигар“ Пирот**

**у трајни улог Града Ниша у капиталу Друштва**

1. **ПРИХВАТА СЕ** Препорука Владе Републике Србије дата Закључком 05 Број:023-7060/2023 од 2. августа 2023.године и даје сагласност да се потраживања Града Ниша према субјекту приватизације **Акционарском друштву „Tигар“ Пирот** (у даљем тексту: Друштво), по основу уступљених јавних прихода са стањем на дан 22. јун 2023.године, са каматом до дана доношења закључка – 2. августа 2023. године а која су утврђена записницима нaдлежне организационе јединице Пореске управе, у износу од 1.724.916,16 динара конвертују у удео Града Ниша у капитал Друштва.
2. Решење доставити:Акционарском друштву „Tигар“ Пирот, Министарству финансија – Пореској управи ради даље реализације, Градској управи за финансије Града Ниша.
3. Решење објавити у „Службеном листу Града Ниша“.

Број:\_\_\_\_\_\_\_\_\_

У Нишу, дана \_\_\_\_\_\_\_\_2023.године

**СКУПШТИНА ГРАДА НИША**

**ПРЕДСЕДНИК**

др Бобан Џунић

ОБРАЗЛОЖЕЊЕ

Правни основ за доношење овог решења садржан је у члану 77. Закона о приватизацији по коме се може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизацијe, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78. Закона о приватизацији предвиђено је да надлежни орган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

Влада Републике Србије је Закључком 05 Број:023-7060/2023 од 2. августа 2023.године и у тачки 6. препоручила надлежним органима јединице локалне самоуправе донесу одлуку којом се даје сагласност да се потраживања локалних самоуправа према друштву по основу уступљених јавних прихода са стањем на дан 22.јун 2023.године која су утврђена Записником надлежне организационе јединице Пореске управе број 079-433-12-09492/2022-1300 са стањем на дан 31.јул 2022. године и записником број:079-433-12-04179/2023 са стањем на дан 22.јун 2023. Године са каматом до дана доношења Закључка (02.августа 2023. године) конвертују у удео локалне самоуправе у капиталу друштва.

Укупан усаглашени порески дугАкционарског друштва „Tигар“ Пирот, по основу пореза на зараде који се односи на општину 128-Ниш-Медијана, са стањем на дан 22.јун 2023.године, са обрачунатом каматом до 2.августа 2023.године, ког датума је донет Закључак Владе РС 05 Број:023-7060/2023 износи 1.724.916,16 динара.

Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неоходна је сагласност органа локалне самоуправе.

У вези напред наведеног, поштујући препоруку Владе РС дату Закључком Закључком 05 Број:023-7060/2023 од 2. августа 2023.године предлаже се да Скупштина Града Ниша донесе решење као у прилогу.

ГРАД НИШ

Градска управа за финансије

Начелник

Нина Илић